Hector Scarone
  Hector Pedro Scarone (ispancha: Héctor Pedro Scarone)—urugvaylik futbolchi,hujumchi.1898-yil 26-noyabrda Montevideoda tugʻilgan.Hector Scarone oʻz vatanida barcha davrlarning eng kuchli futbolchisi sanaladi.Ikki karra Olimpiada chempioni-1924 va 1928 yil.Jahon chempioni-1930.1917-1930-yillarda Urugvay terma jamoasi uchun 52 ta o‘yin o‘tkazib,31 ta gol urdi.Hector Scarone 1930-yilgi jahon chempionatida gʻalaba qozonganidan soʻng terma jamoadagi faoliyatini yakunlaganiga qaramay, urilgan gollar soni boʻyicha Urugvay terma jamoasi 81 yil davomida rekordchisi boʻldi.2011-yilgi Amerika kubogi finalida 2 ta gol urgan hujumchi Diego Forlan Hector Scarone rekordini quvib yetib oldi va bir necha oydan keyin bu koʻrsatkich boʻyicha birinchi oʻringa chiqishga muvaffaq boʻldi.Hector Scarone futbolchilik faoliyatini yakunlagach, murabbiy boʻldi.Hector Scarone ishlagan jamoalar orasida Urugvayning „Nasional“ va „Real Madrid“ bor edi. 1953-yilda 54 yoshida u qisqa muddatga futbolchi sifatida futbolga qaytdi va oʻsha mavsumni oʻzining jonajon „Nasional“ jamoasida oʻtkazdi.